Κλείσαμε το δωμάτιο λόγω της πολύ καλής προσφοράς ανά μέρα. Εκ των υστέρων διαβάσαμε τις αρνητικές κριτικές και πραγματικά προβληματιστήκαμε με το τι θα αντικρίσουμε. Ευτυχώς οι φόβοι μας δεν επιβεβαιώθηκαν. Το δωμάτιο ήταν αξιοπρεπέστατο και πεντακάθαρο. Οι φωτογραφίες ανταποκρίνονται στην πραγματικότητα. Σίγουρα χρειάζεται επιπλέον συσκευές στην κουζίνα πχ τοστιέρα, multi mixer όμως αυτό συνεπάγεται και με το είδος διαμονής, αν δηλαδή κάποιος θέλει να φτιάχνει πρωινό, ελαφριά γεύματα. Σημαντικός παράγοντας για εμάς ήταν η καθαριότητα του δωματίου το μέγεθος του η απλή λειτουργική και όχι επιτηδευμένη επίπλωση του η πολύ μικρή απόσταση από την θάλασσα. Ένα ακόμα μειονέκτημα του δωματίου ήταν η έλλειψη σήτας στο δωμάτιο που όμως δεν μας επηρέασε γιατί δεν υπήρχαν κουνούπια. Σίγουρα η σχέση αξίας και παροχών ήταν παραπάνω από ικανοποιητική.